pythainlp/thai-wiki-dataset-v4 huggingface dataset:
ทูบีทูที

ทูบีทูที (ย่อจาก ทูบิลเดอส์ทูทูลส์ ) เป็นเซอร์เวอร์"ไมน์คราฟต์"ที่ก่อตั้งในเดือนธันวาคม ค.ศ. 2010 เซิร์ฟเวอร์นี้มีหลักการพื้นฐานว่าไม่มีกฎเกณฑ์ ผู้เล่นจะไม่ถูกแบนถาวร ซึ่งในชุมชน"ไมน์คราฟต์"เรียกเซอร์เวอร์นี้เป็น "เซิร์ฟเวอร์อนาธิปไตย" ทำให้ผู้เล่นมักมีส่วนร่วมในการทำลายสิ่งที่ผู้เล่นคนอื่นและกลุ่มสร้างขึ้น ซึ่งเรียกกันทั่วไปว่า "griefing" (การก่อกวนทำลาย) เช่นเดียวกันกับการแฮ็กโดยใช้ซอฟต์แวร์ดัดปรับแต่งเพื่อให้ได้เปรียบ ทูบีทูทีเป็นเซอร์เวอร์อนาธิปไตยที่เก่าแก่ที่สุดใน"ไมน์คราฟต์" และเป็นหนึ่งในเซอร์เวอร์"ไมน์คราฟต์"ไม่กี่แห่งที่เริ่มบริการใน ค.ศ. 2010 เซิร์ฟเวอร์ถูกตั้งค่าเป็นระดับยากถาวร และเปิดการต่อสู้แบบผู้เล่นปะทะผู้เล่น มีผู้เล่นมากกว่า 780,000 คนสำรวจแผนที่ที่สร้างขึ้นตามแบบ จนเพิ่มขนาดไฟล์ถึงเกือบ 60 เทระไบต์ ทูบีทูทีได้รับการกล่าวถึงในสื่อข่าวว่าเป็นเซิร์ฟเวอร์"ไมน์คราฟต์"ที่แย่ที่สุด เนื่องจากฐานผู้เล่นและวัฒนธรรมที่เป็นพิษ
ประวัติ.
2010–2016: ก่อตั้งและประวัติช่วงต้น.
เซอร์เวอร์"ไมน์คราฟต์"ทูบีทูทีก่อตั้งขึ้นในเดือนธันวาคม ค.ศ. 2010 โดยเปิดบริการอย่างต่อเนื่องโดยไม่รีเซ็ตตั้งแต่นั้นเป็นต้นมา บรรดาผู้ก่อตั้งนั้นไม่เปิดเผยชื่อ โดยเลือกที่จะเป็นบุคคลนิรนามหรือเป็นที่รู้จักผ่านชื่อผู้ใช้เท่านั้น ผู้ก่อตั้งที่มีชื่อเสียงที่สุดมักเรียกกันในนาม "Hausemaster" เซิร์ฟเวอร์ทำงานด้วยกฎเกณฑ์ขั้นต่ำในฐานะ "เซิร์ฟเวอร์อนาธิปไตย" ยกเว้นในการแก้ไขช่องโหว่ที่ทำให้เกมเสียหาย ผู้ควบคุมเซิร์ฟเวอร์จะไม่ค่อยเข้าไปยุ่งเกี่ยวกับการดูแลเซิร์ฟเวอร์มากนัก
วัฒนธรรม.
วัฒนธรรมของทูบีทูที เช่นเดียวกับเซิร์ฟเวอร์อนาธิปไตยของ"ไมน์คราฟต์"โดยทั่วไปนั้น ไม่เอื้ออำนวยและไม่มีความหมาย โดยปกติแล้วผู้เล่นจะต้องซ่อนเสบียงและมีอาวุธที่ดีเพื่อความอยู่รอด และอาจเสี่ยงต่อการถูกฆ่าหลายครั้ง ปัญหาจะยิ่งแย่ลงไปอีกเมื่อเซิร์ฟเวอร์ถูกตั้งค่าให้มีความยากระดับยาก และเปิดให้มีการต่อสู้ระหว่างผู้เล่น ซึ่งทำให้การเอาชีวิตรอดยากขึ้นอย่างมาก ผู้เล่นที่เล่นมานานมักไม่เป็นมิตรกับผู้เล่นใหม่บนเซิร์ฟเวอร์ ซึ่งพวกเขามักเรียกเป็น "newfags" การสนทนาทั่วทั้งเซิร์ฟเวอร์มักมีสแปม เกรียน และพูดจาไร้สาระ เช่นเดียวกันกับคำเหยียดเชื้อชาติ, การขู่ฆ่า และโฆษณาชวนเชื่อนาซี ลิงก์ไปยังเนื้อหาอนาจารและวิดีโอเซอร์ไพรส์ก็เป็นเรื่องทั่วไปเช่นกัน ผู้เล่นโกหกผู้อื่นด้วยเจตนาที่จะส่งพวกเขาไปยังสถานที่ในเกมที่มีกับดัก กฎทั่วไปในหมู่ผู้เล่นคือไม่ไว้วางใจผู้อื่น
อีฟรอ โฮร์มีซ

อีฟรอ โฮร์มีซ  หรือ แฟรอเยฮ์ โฮร์แมซด์  เป็นขุนนางหญิงซาเซเนียนผู้เป็นพระมเหสีในพระเจ้าโฮร์มีซที่ 2 และพระราชมารดาในพระเจ้าซาปูร์มหาราช พระนางเป็นผู้สำเร็จราชการแทนพระองค์ใน ค.ศ. 309 ถึง 325
หลังโฮร์มีซสวรรคต และวิกฤตผู้สืบทอดที่ตามมา บรรดาขุนนางตัดสินใจยกอำนาจให้กับพระราชโอรสองค์สุดท้ายของโฮร์มีซจากอีฟรอที่ยังไม่ถือกำเนิด ทำให้มีการตั้งมงกุฏเหนือพระครรภ์ของอีฟรอ และพระนางปกครองประเทศกับขุนนางใน ค.ศ. 309 จนกระทั่งชาปูร์ พระราชโอรส เข้าสู่วัยผู้ใหญ่ โดยขึ้นครองราชย์ตอนพระชนมายุ 16 พรรษาใน ค.ศ. 325
ศัพทมูลวิทยา.
ไม่มีข้อมูลเกียวกับพระนามอีฟรอ โฮร์มีซมากนัก และมีเพียงข้อมูลชาวยิวเท่านั้นที่กล่าวถึงพระนามของพระนาง Theodor Nöldeke ยังเห็นว่าพระนาม "อีฟรอ" ยังไม่เป็นที่กระจ่าง
พระชนม์ชีพ.
อีฟรอ โฮร์มีซมีพระบิดาเป็นชาวยิวและพระนางเข้ารีตเป็นคริสต์ในภายหลัง รายงานตลอดประวัติศาสตร์ระบุว่า มีบันทึกมากมายเกี่ยวกับความสัมพันธ์ฉันมิตรและความร่วมมือของพระนางกับชาวยิวในราชสำนักเพื่อบรรลุเป้าหมาย พระนางได้รับการกล่าวถึงในทัลมุดถึงห้าบท ทัลมุดกล่าวถึงอีฟรอในฐานะราชินีผู้สนใจในศาสนายูดาห์
ตามพงศาวดารเนสโตเรียน พระราชบิดาของพระราชมารดาของชาปูร์มหาราชเป็นชาวยิว โดยยังระบุอีกว่า อีฟรอ โฮร์มีซเข้ารีตเป็นคริสต์โดย Shemon Bar Sabbae และเป็นหนึ่งในเหตุผลหลักในการประหารชีวิต Shemon และการกดขี่ชาวคริสต์ในรัชสมัยพระเจ้าซาปูร์มหาราช
สำเร็จราชการ.
หลังการสวรรคตของพระเจ้าโฮร์มีซที่ 2 (ค. 302 – 309) ออดูร์ แนร์เซ (ค. 309 – 309) พระราชโอรส ขึ้นครองราชย์ต่อ แต่ภายหลังถูกบรรดาขุนนางถอดถอนและปลงพระชนม์ จากนั้นบรรดาขุนนางทำให้พระราชโอรสองค์ที่สองของโฮร์มีซพระเนตรบอด และจำคุกพระราชโอรสองค์ที่สามผู้มีพระนามว่าโฮร์มีซ ไม่นานพระองค์หลบหนีออกจากคุกและลี้ภัยไปที่จักรวรรดิโรมัน ดังนั้น ราชบัลลังก์จักรวรรดิซาเซเนียนจึงตกเป็นของพระราชโอรสที่ยังไม่ถือกำเนิดของโฮร์มีซจากพระมเหสีนามอีฟรอ โฮร์มีซ ซึ่งภายหลังพระราชโอรสมีพระนามว่าพระเจ้าชาปูร์ที่ 2 (ค. 309 – 379)
การแข่งขันหน่วยปฏิบัติการพิเศษ สำนักงานตำรวจแห่งชาติ

การแข่งขันหน่วยปฏิบัติการพิเศษ สำนักงานตำรวจแห่งชาติ  หรือชื่ออย่างเป็นทางการว่า โครงการฝึกอบรมเตรียมความพร้อมหน่วยปฏิบัติการพิเศษระดับกองบัญชาการของสำนักงานตำรวจแห่งชาติ เป็นการแข่งขันของหน่วยยุทธวิธีตำรวจระดับกองบัญชาการของสำนักงานตำรวจแห่งชาติ เพื่อเตรียมความพร้อมของหน่วยปฏิบัติการพิเศษตำรวจและเป็นตัวแทนเข้าร่วมการแข่งขันในระดับโลก
ประวัติ.
การแข่งขันหน่วยปฏิบัติการพิเศษ สำนักงานตำรวจแห่งชาติ มีจุดเริ่มต้นในปี พ.ศ. 2557 ซึ่งมีการจัดการแข่งขันในชื่อว่า การแข่งขันหน่วยปฏิบัติการพิเศษตำรวจ  ระหว่างวันที่ 25–27 เมษายน พ.ศ. 2557 ในปีต่อมาได้เปลี่ยนเป็นชื่อการแข่งขันเป็น จัดขึ้นระหว่างวันที่ 18-20 ธันวาคม พ.ศ. 2558
ในปี พ.ศ. 2559 สำนักงานตำรวจแห่งชาติได้งดการจัดการแข่งขันไปเนื่องจากการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร และจัดการแข่งขันอีกครั้งในปี พ.ศ. 2560 ในชื่อว่า ' แข่งขันระหว่างวันที่ 13–18 สิงหาคม ณ ศูนย์ฝึกยุทธวิธีตำรวจกลาง อำเภอปากช่อง จังหวัดนครราชสีมา และใช้ชื่อกว่า ' ต่อเนื่องมาจนถึงปี พ.ศ. 2562 ซึ่งมีการงดการแข่งขันไปในปี พ.ศ. 2563 เนื่องจากการระบาดทั่วของโควิด-19 ในประเทศไทย และจัดการแข่งขันต่อในปี พ.ศ. 2564
จากนั้นในปี พ.ศ. 2565 สำนักงานตำรวจแห่งชาติได้เปลี่ยนแปลงชื่อการแข่งขันอีกครั้ง เป็น ' โดยเพิ่มคำว่า เข้ามา และสามารถเรียกขานโดยย่อได้ว่า ' และใช้ชื่อการแข่งขันดังกล่าวมาจนถึงปัจจุบัน รวมถึงได้ปรับรูปแบบการแข่งขันให้สอดคล้องกับการแข่งขันสากลอย่าง และใช้การแข่งขันนี้ในการคัดเลือกหน่วยและบุคคลในการเข้าร่วมการแข่งขันในระดับสากลอย่าง ต่อไป
ผู้เข้าร่วมการแข่งขัน.
ทีมที่เข้าร่วมการแข่งขัน มีจำนวนเพิ่มขึ้นทุกปี โดยจะเรียงลำดับตามปีที่เข้าร่วมการแข่งขันเพิ่มเติมเข้ามาและไม่ตัดรายชื่อที่ถอนตัวออกในปีหลังจากนั้น โดยใช้หน่วยระดับสูงสุดของสำนักงานตำรวจแห่งชาติ คือ อรินทราช 26, นเรศวร 261 และกำลังพลที่เคยผ่านการคัดเลือกไปแข่งขันในระดับที่สูงกว่า คือ 
การจัดการแข่งขัน.
ในแต่ละปี การแข่งขันหน่วยปฏิบัติการพิเศษ สำนักงานตำรวจแห่งชาติ ประกอบไปด้วย
การเลือกตั้งสมาชิกสภาผู้แทนราษฎรจังหวัดสงขลา เขต 3 แทนตำแหน่งที่ว่าง พ.ศ. 2547

การเลือกตั้งสมาชิกสภาผู้แทนราษฎรจังหวัดสงขลา เขต 3 แทนตำแหน่งที่ว่าง พ.ศ. 2547 เป็นการเลือกตั้งสมาชิกสภาผู้แทนราษฎรจังหวัดสงขลา แทนที่ ไพร พัฒโน ที่ลาออกจากตำแหน่ง
ที่มา.
การเลือกตั้งซ่อมสมาชิกสภาผู้แทนราษฎรเขต 3 จังหวัดสงขลา พ.ศ. 2547 เกิดขึ้นเนื่องจาก ไพร พัฒโน สส.เดิมในพื้นที่จากการเลือกตั้งเมื่อวันที่ 6 มกราคม พ.ศ. 2544 ของพรรคประชาธิปัตย์ ได้ลาออกจากตำแหน่งเมื่อวันที่ 14 มกราคม พ.ศ. 2547 เพื่อลงสมัครรับเลือกตั้งนายกเทศมนตรีนครหาดใหญ่ ทำให้ตำแหน่งในเขตนี้ (อำเภอหาดใหญ่ (เฉพาะตำบลคูเต่า ตำบลน้ำน้อย ตำบลทุ่งใหญ่ ตำบลท่าข้าม ตำบลคอหงส์ ตำบลบ้านพรุ ตำบลพะตง ตำบลคลองอู่ตะเภา ตำบลฉลุง ตำบลคลองแห และตำบลควนลัง)) ว่างลง ตามกฎหมายการเลือกตั้งระบุว่าจะต้องทำการเลือกตั้งใหม่ภายใน 60 วัน คณะกรรมการการเลือกตั้ง จึงมีมติให้มีการเลือกตั้งซ่อมในวันที่ 22 กุมภาพันธ์ พ.ศ. 2547
ผลการเลือกตั้ง.
เขตการเลือกตั้งที่ 3 ประกอบด้วยอำเภอหาดใหญ่ (เฉพาะตำบลคูเต่า ตำบลน้ำน้อย ตำบลทุ่งใหญ่ ตำบลท่าข้าม ตำบลคอหงส์ ตำบลบ้านพรุ ตำบลพะตง ตำบลคลองอู่ตะเภา ตำบลฉลุง ตำบลคลองแห และตำบลควนลัง)
ผลการเลือกตั้งปรากฎว่า วิรัตน์ กัลยาศิริ ได้รับเลือกตั้ง
ชินชินตสึ

ชินชินตสึ  เป็นหมู่บ้านที่ตั้งอยู่ในกิ่งจังหวัดอิชิการิ ฮกไกโด ประเทศญี่ปุ่น มีขนาดพื้นที่ทั้งหมด 78.04 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 ประมาณ 2,720 คน ความหนาแน่นของประชากร 34.9 คนต่อตารางกิโลเมตร
ภูมิศาสตร์.
ชินชินตสึเป็นหมู่บ้านที่เล็กที่สุดและเป็นหมู่บ้านเดียวในกิ่งจังหวัดอิชิการิ มีแม่น้ำอิชิการิไหลผ่านทางทิศตะวันออกของหมู่บ้าน
มาสคอต.
มาสคอตของหมู่บ้านชินชินตสึคือ โอโกเมะจัง  ซึ่งมีรูปร่างเป็นก้อนหิมะ สวมหมวกที่มีรูปทรงคล้ายหอดูดาวในสวนสาธารณะชินตสึ มีริมฝีปากเป็นสีชมพูเนื่องจากผลข้างเคียงจากการดื่มสาเกโดบูโรกุ โอโกเมะจังไม่สามารถดื่มสาเกนี้ได้หากไม่มีข้าวและกับข้าว เมื่อผู้คนเห็นโอโกเมะจังก็มักจะนึกถึงชามข้าว จุดเด่นของโอโกเมะจังคือดวงตา และผู้คนสามารถขยับคิ้วของโอโกเมะจังได้ วันเกิดของโอโกเมะจังคือวันที่ 8 สิงหาคม มีเป้าหมายคือการได้มีภาพตัวเองอยู่บนป้ายต้อนรับหมู่บ้าน
เพราะแฟนเก่าเปลี่ยนแปลงบ่อย

เพราะแฟนเก่าเปลี่ยนแปลงบ่อย เป็นละครโทรทัศน์ไทยแนวจินตนิยมปี พ.ศ. 2568 นำแสดงโดยพีรวัส แสงโพธิรัตน์และปราชญา เรืองโรจน์ 
กำกับโดย ผดุง สมาจาร และผลิตโดยจีเอ็มเอ็มทีวีร่วมกับ Dream Dimension ประกาศเปิดตัวในงาน GMMTV 2024: UP&ABOVE Part 2 เมื่อวันที่ 23 เมษายน พ.ศ. 2567 ออกอากาศครั้งแรกทางช่องจีเอ็มเอ็ม 25 เมื่อวันที่ 22 พฤษภาคม พ.ศ. 2568 และสามารถรับชมแบบสตรีมมิ่งได้ทางวิว
เรื่องย่อ.
ซีรีส์เรื่องนี้เล่าเรื่องราวของ ปฐพี (พีรวัส แสงโพธิรัตน์) ผู้ประกาศข่าวชื่อดังที่ค่อนข้างหยิ่งยโส แต่ชีวิตการงานของเขากลับตกต่ำลงอย่างน่าตกใจ หลังจากวิดีโอที่เขาทะเลาะกับเพื่อนร่วมงานต่อหน้าผู้คนกลายเป็นไวรัล จนชื่อเสียงของเขาเสียหายอย่างหนัก เพื่อกอบกู้ภาพลักษณ์และสร้างอาชีพของเขาขึ้นมาใหม่ เขาได้รับมอบหมายให้ทำงานร่วมกับโปรดิวเซอร์คนใหม่อย่างไม่เต็มใจ ความร่วมมือครั้งใหม่นี้กลายเป็นความท้าทายครั้งใหญ่เมื่อเขาได้รู้ว่าโปรดิวเซอร์คนนี้ไม่ใช่ใครอื่นนอกจาก ตามตะวัน (ปราชญา เรืองโรจน์) อดีตแฟนของเขา
การผลิต.
เพราะแฟนเก่าเปลี่ยนแปลงบ่อย ผลิตโดยจีเอ็มเอ็มทีวี กำกับโดยผดุง สมาจาร การถ่ายทำ "เพราะแฟนเก่าเปลี่ยนแปลงบ่อย" เสร็จสิ้นก่อนการออกอากาศตอนแรก ทำให้เกิดเสียงฮือฮาอย่างมากในหมู่แฟน ๆ โดยเฉพาะอย่างยิ่งการกลับมาร่วมงานกันอีกครั้งของคริสและสิงโต ซึ่งก่อนหน้านี้พวกเขาโด่งดังในระดับนานาชาติจากบทบาทในซีรีส์ชายรักชายเรื่อง "พี่ว้ากตัวร้ายกับนายปีหนึ่ง" เมื่อปี พ.ศ. 2559
รักของเรา

รักของเรา เป็นละครโทรทัศน์ไทยแนวหญิงรักหญิงนำแสดงโดยทสร กลิ่นเนียมและภัทราภัสร์ โบรัชตะสุวรรณ์ ดัดแปลงจากนวนิยายชื่อเดียวกันและผลิตโดยจีเอ็มเอ็มทีวีร่วมกับ Nar-ra-tor ได้รับการประกาศให้เป็นหนึ่งละครโทรทัศน์ของจีเอ็มเอ็มทีวีในปี พ.ศ. 2567 ในงาน "GMMTV2024: UP&ABOVE Part 2" เมื่อวันที่ 23 เมษายน พ.ศ. 2567 นอกจากนี้ยังเป็นละครแนวหญิงรักหญิงเรื่องที่ 3 ของจีเอ็มเอ็มทีวีอีกด้วย ออกอากาศครั้งแรกทางช่องจีเอ็มเอ็ม 25 และช่องยูทูบของจีเอ็มเอ็มทีวีเมื่อวันที่ 18 มกราคม พ.ศ. 2568 และออกอากาศตอนสุดท้ายเมื่อวันที่ 5 เมษายน พ.ศ. 2568
นักแสดง.
ทสร กลิ่นเนียม รับบท ภารวี ปรีชาโกศล (แพม)
ภัทราภัสร์ โบรัชตะสุวรรณ์ รับบท กานตา จิตรารักษ์ (ดอกรัก)
เบญญาภา จีนประสม รับบท กุลนิดา ลิ้มปรียากร (โอ๊ต)
รัตนวดี วงศ์ทอง รับบท ลัลนา อัศวสุรีย์ (เนเน่)
หฤษฎ์ ชีวการุณ รับบท กวี จิตรารักษ์ (กวี)
เพ็ญเพ็ชร เพ็ญกุล รับบท เขม จิตรารักษ์ (เขม)
รามาวดี นาคฉัตรีย์ รับบท กชอร จิตรารักษ์ (อร)
ศันสนีย์ วัฒนานุกูล รับบท บัวขวัญ แช่ตั้ง (ยายบัว)
พัมกิ้น รับบท กิตติ อุดมบุญ (ติ๊ต่าง)
ซาแมนท่า เมลานี่ โค้ทส์ รับบท ณัฐชา (นัชชา) (นัชเชล)
พัฐสิฏ เพิ่มพูลสวัสดิ์ รับบท พุฒิพงศ์ หวังหิรัญ (ภีม)
เลโอ โซสเซย์ รับบท ปรินธร (เอก)
ณัฏฐริณีย์ กรรณสูต รับบท แม่ของเนเน่ (รับเชิญ)
ทุกความคิดเห็น..มีฆ่า

ทุกความคิดเห็น..มีฆ่า เป็นละครโทรทัศน์ไทยแนวรหัสคดี, ชีวิต วัยรุ่น กำกับโดยขนิษฐา ขวัญอยู่ และผลิตโดยจีเอ็มเอ็มทีวีร่วมกับ Nar-ra-torนำแสดงโดยสรัลชนา อภิสมัยมงคล, ฐิติภูมิ เตชะอภัยคุณ, ปฐมพงศ์ เรือนใจดี, รัตท์ริชา ประภากิติ, รชานันท์ มหาวรรณ์และหฤษฎ์ ชีวการุณ ซีรีส์นี้ได้รับทุนสนับสนุนพิเศษจากกองทุนพัฒนาสื่อปลอดภัยและสร้างสรรค์ เพื่อสร้างความตระหนักรู้เกี่ยวกับการกลั่นแกล้งทางไซเบอร์และปัญหาบนโซเชียลมีเดีย ออกอากาศทางช่องยูทูบของจีเอ็มเอ็มทีวีและช่องจีเอ็มเอ็ม 25 ตั้งแต่วันที่ 23 พฤษภาคม ถึง 6 มิถุนายน พ.ศ. 2564
เรื่องย่อ.
พะแพง (สรัลชนา อภิสมัยมงคล) ประธานสภานักเรียนและนักเรียนดีเด่นที่มีความสมบูรณ์แบบทุกด้าน ตัดสินใจฆ่าตัวตายระหว่างการไลฟ์สดของตัวเอง โดยใช้วิธีเดียวกันกับดาราคนโปรดอย่าง จีน่า (เจนนี่ ปาหนัน) ไอดอลสาวข้ามเพศที่ถูกกลั่นแกล้งทางไซเบอร์จนตัดสินใจฆ่าตัวตายระหว่างการไลฟ์สดของตัวเอง โศกนาฏกรรมครั้งนี้ทำให้ ขัน (ฐิติภูมิ เตชะอภัยคุณ) พี่ชายของพะแพงต้องหาสาเหตุว่าทำไมน้องสาวของเขาถึงตัดสินใจฆ่าตัวตายในครั้งนี้ โดยมี ภัทร (ปฐมพงศ์ เรือนใจดี) ครูฝึกสอนที่เป็นครูผู้ช่วยของ วิมล (สุดา ชื่นบาน) ครูประจำชั้นของพะแพงคอยช่วยเหลือ
ขันและภัทรเริ่มสืบหาความจริงจากเพื่อนร่วมโรงเรียนของพะแพง รวมถึง แนน (รัตท์ริชา ประภากิติ) สาวติดโซเซียลที่คิดว่าตัวเองด้อยกว่าพะแพง ตูน (รชานันท์ มหาวรรณ์) นักเรียนคนเก่งที่ใฝ่ฝันอยากเป็นประธานนักเรียนเพื่อสร้างความเท่าเทียม ป๊อก (หฤษฎ์ ชีวการุณ) หนุ่มธรรมดาที่เคยแอบชอบพะแพงแต่ถูกปฏิเสธ และแม้แต่ พิมพา (ฝน ธนสุนธร) แม่ของขันและพะแพงที่ทะเลาะกันมานานเพราะพิมพาแอบคบกับ วิทยา (ศุกล ศศิจุลกะ) ซึ่งมีครอบครัวอยู่แล้ว ดูเหมือนว่าเธอจะซ่อนความจริงบางอย่างไว้เช่นกัน
ในขณะที่ขันและภัทรยังคงสืบสวนต่อไป พวกเขาก็ได้ค้นพบเบาะแสที่น่ากังวลมากขึ้นเรื่อย ๆ ซึ่งนำไปสู่การสรุปว่าสภาพแวดล้อมที่สมบูรณ์แบบของพะแพง แท้จริงแล้วคือการปกปิดการคุกคามและการกลั่นแกล้ง ซึ่งทำให้เหยื่ออย่างเธอมีรอยแผลเป็นในใจที่แสนเจ็บปวด
ฟุตบอลชิงถ้วยพระราชทานคิงส์คัพ ครั้งที่ 51

การแข่งขันฟุตบอลชิงถ้วยพระราชทานคิงส์คัพ ครั้งที่ 51 จัดขึ้นระหว่างวันที่ 1–9 กันยายน พ.ศ. 2568 โดยมีทีมเข้าร่วมการแข่งขันทั้งหมด 4 ทีม คือ ไทย (เจ้าภาพ), อิรัก, ฮ่องกง และฟีจี
การแข่งขัน.
เวลาทั้งหมดเป็นเวลาท้องถิ่น, เวลาอินโดจีน
วอลเตอร์ แมตทาว

วอลเตอร์ แมตทาว (1 ตุลาคม ค.ศ. 1920 – 1 กรกฎาคม ค.ศ. 2000) เป็นนักแสดง นักแสดงตลก และผู้กำกับภาพยนตร์ชาวอเมริกัน เขาได้รับรางวัลออสการ์ สาขานักแสดงสมทบชายยอดเยี่ยม ในภาพยนตร์ของบิลลี วิลเดอร์ เรื่อง "เดอะฟอร์ชูนคุกกี" (1966)
แมตทาวเป็นที่รู้จักอย่างดีจากการแสดงในภาพยนตร์เรื่อง "อะเฟซอินเดอะคราวด์" (1957), "นักร้องนักเลง" (1958) และ "เดอะแบดนิวส์" (1976) เขาได้แสดงร่วมกับแจ็ก เลมมอน ในภาพยนตร์กว่า 10 เรื่อง ซึ่งรวมถึง "ดิอ็อดคัฟเพิล" (1968), "เดอะฟรอนต์เพจ" (1974) และ "กรัมปีโอลด์เมน" (1993) นอกจากนี้ เขายังเป็นที่รู้จักจากการแสดงในภาพยนตร์รักของสแตนลีย์ โดเนน เรื่อง "ปารีส สายลับ ฆาตกรรมปริศนา" (1963), ภาพยนตร์สงครามของซิดนีย์ ลูเมต์ เรื่อง "เฟลเซฟ", ภาพยนตร์เพลงของจีน เคลลี เรื่อง "เฮลโลดอลลี!" (1969), ภาพยนตร์ตลกของอีเลน เมย์ เรื่อง "อะนิวลีฟ" (1971) และภาพยนตร์รวมเรื่องตลกของเฮอร์เบิร์ต รอสส์ เรื่อง "แคลิฟอร์เนียสวีต" (1978) เขายังรับบทนำในเรื่อง "พลาซาสวีต" (1971), "คอตช์" (1971), "ชาร์ลีวาร์ริก" (1973), "ปล้นนรก รถด่วนขบวน 123" (1974), "เดอะซันไชน์บอยส์" (1975), "เฮาส์คอลส์" (1978) และ "ฮอปสคอตช์" (1980)
ด้านละครบรอดเวย์ แมตทาวแสดงเป็นออสการ์ เมดิสัน ในเรื่อง "ดิอ็อดคัฟเพิล" ซึ่งทำให้เขาได้รับรางวัลโทนี สาขานักแสดงนำชายยอดเยี่ยม เมื่อปี 1965 เขายังได้รับรางวัลแบฟตาสองครั้งและรางวัลลูกโลกทองคำอีกหนึ่งครั้ง ในปี 1963 เขาได้เข้าชิงรางวัลไพรม์ไทม์เอมมี จากการแสดงในเรื่อง "เดอะดูปองต์โชว์ออฟเดอะวีก" ต่อมาในปี 1982 เขามีดวงดาวอยู่บนฮอลลีวูดวอล์กออฟเฟม
เลโก้ ไมน์คราฟต์

เลโก้ ไมน์คราฟต์ (อักษรแบบทันสมัยคือ "LEGO Minecraft") เป็นธีมของเลโก้ที่สร้างจากวิดีโอเกมแซนด์บอกซ์"ไมน์คราฟต์" โดยธีมนี้เปิดตัวครั้งแรกใน ค.ศ. 2012
ภาพรวม.
ชุด "ไมโครเวิลด์" ก่อนหน้านี้มีกลุ่มฉากสี่ฉากที่เชื่อมต่อกันซึ่งสามารถจัดเรียงใหม่ได้ โดยสองฉากมีพื้นผิวที่ถอดออกได้พร้อมถ้ำที่มีแร่, แม่น้ำใต้ดิน และรางรถราง นอกจากนี้ ยังมีตัวละคร (เรียกโดยเลโก้ในชื่อไมโครม็อบ) ซึ่งสามารถเคลื่อนย้ายได้เหมือนเลโก้ทั่วไป
ชุดต่อมาประกอบด้วยสถานที่ที่สร้างด้วยอิฐด้วยชิ้นส่วนที่เรียบง่าย (เพื่อรักษาความสวยงามแบบบล็อกของไมน์คราฟต์) โดยมักจะอยู่บนแผ่นฐานที่ยกด้วยอิฐ เพื่อให้เชื่อมต่อระหว่างกันกับชุดอื่น ๆ ได้ ชุดเหล่านี้มีขนาดมินิฟิกเกอร์โดยมีแม่พิมพ์แบบกำหนดเองสำหรับส่วนหัวของตัวละคร เครื่องมือ และส่วนของร่างกายบางส่วน (เช่น ครีปเปอร์ ซึ่งประกอบด้วยชิ้นส่วนขึ้นรูปชิ้นเดียวสำหรับลำตัวและขา)
รวมทั้งในเดือนตุลาคม ค.ศ. 2022 บริษัทเดอะเลโก้กรุปและ"ไมน์คราฟต์"ได้เปิดตัวโครงการเพลงชัฟเฟิลใหม่ในยูทูบ
กุ้งตะเข็บ

กุ้งตะเข็บ จัดอยู่ในอันดับฐานกุ้งคาริเดียเป็นสัตว์ไม่มีกระดูกสันหลังชนิดหนึ่ง ชั้น Crustacea อันดับ Decapoda มีลักษณะลำตัวยาว แบ่งเป็นปล้อง ๆ คล้ายตะเข็บ เปลือกที่หุ้มท่อนหัวและอกคลุมมาถึงอกปล้องที่ 8 ส่วนใหญ่กรีมีลักษณะแบนข้าง ก้ามและขาอยู่ที่ส่วนหัวและอก มี 10 ขา มีทั้งในน้ำจืดและน้ำเค็ม โดยปกติชอบหลบซ่อนตัวอยู่เงียบ ๆ ตามพื้นน้ำหรือในซอกมืด ๆ จะออกหากินในเวลากลางคืน กินทั้งพืชและสัตว์เป็นอาหาร เช่น กินลูกปลา ไส้เดือน สัตว์หน้าดินขนาดเล็กชนิดต่าง ๆ ข้าว เนื้อมะพร้าวตลอดจนซากสัตว์ ส่วนประกอบของเปลือกกุ้งส่วนใหญ่เป็นไคติน รองลงมาก็เป็นจำพวกแร่ธาตุ โปรตีน ส่วนของไขมัน เป็นต้น
ความสัมพันธ์กับมนุษย์และคุณประโยชน์.
กุ้งตะเข็บเป็นอาหารของมนุษย์และปลากินเนื้อชนิดต่างๆ อุดมไปด้วยโปรตีน ไขมัน และแร่ธาตุ เป็นหนึ่งในอาหารที่มนุษย์อาจขาดไม่ได้เลยทีเดียว
เรื่องพิศวง.
กุ้งตะเข็บบางตัว เมื่อหิวมากอาจกินพวกเดียวกันเป็นอาหารได้ (ไม่แปลกสำหรับชนิดอื่นๆ)
กุ้งตะเข็บตัวผู้อาจกินไข่หรือลูกตัวเองเมื่อขาดอาหาร
ปวดคอ

ปวดคอ  เป็นปัญหาที่พบบ่อยในทางการแพทย์ ประชากรราวสองในสามมีอาการปวดคอในช่วงใดช่วงหนึ่งของชีวิต การศึกษาในปี 2010 พบว่าประชากรของโลกราว 5% มีอาการปวดคอ
การวินิจฉัยแยกโรค.
อาการปวดคอสามารถเกิดได้จากโครงสร้างใด ๆ ของคอ ซึ่งได้แก่ หลอดเลือด, เส้นประสาท, ทางเดินหายใจ, ทางเดินอาหาร และระบบกล้ามเนื้อและกระดูก หรืออาจเป็นการปวดนอกบริเวณจากพยาธิสภาพในส่วนอื่นนอกเหนือจากคอ
สาเหตุสำคัญและมีความอันตรายที่ทำให้เกิดการปวดคอซึ่งมีอาการปวดอย่างรุนแรง เช่น:
สำหรับสาเหตุในการปวดคอที่น้อยกว่าและพบได้บ่อย มักเกิดจากการอักเสบของระบบกล้ามเนื้อและกระดูกบริเวณคอหรือหลังส่วนบน ซึ่งสามารถเกิดได้จากการใช้งานเป็นระยะเวลานาน การอยู่ในท่าที่ไม่ถูกต้อง ความเครียด เป็นต้น
การรักษา.
การรักษาขึ้นอยู่กับสาเหตุในการปวดคอ ในกรณีส่วนใหญ่สามารถรักษาแบบอนุรักษนิยมได้ ข้อแนะนำซึ่งอาจช่วยบรรเทาอาการปวดคอได้ เช่น การประคบร้อนหรือเย็น การให้ยาแก้ปวด, การฝึกกล้ามเนื้อคอ, การปรับท่าทางให้เหมาะสม และการทำกายภาพบำบัด นอกจากนี้ในการรักษาอาจรวมถึงการให้คสามรู้แก้ผู้ป่วย กระนั้นหลักฐานที่มีอยู่ไม่แสดงให้เห็นว่าเป็นแนวทางที่ได้ผลนัก
ยูฟ่าแชมเปียนส์ลีก ฤดูกาล 2023–24 รอบแพ้คัดออก

ยูฟ่าแชมเปียนส์ลีก ฤดูกาล 2023–24 รอบแพ้คัดออก เป็นการแข่งขันที่จะเริ่มต้นในวันที่ 13 กุมภาพันธ์ กับรอบ 16 ทีมสุดท้าย และสิ้นสุดในวันที่ 1 มิถุนายน ค.ศ. 2024 กับ นัดชิงชนะเลิศ ที่ สนามกีฬาเวมบลีย์ ในเมืองลอนดอน ประเทศอังกฤษ, ที่จะตัดสินหาทีมแชมเปียนส์ของ ยูฟ่าแชมเปียนส์ลีก ฤดูกาล 2023–24. ทั้งหมด 16 ทีมที่เข้าร่วมในรอบแพ้คัดออก.
เวลาต่างๆ คือ CET/CEST, เป็นไปตามที่ระบุไว้โดย ยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ทีมที่ผ่านเข้ารอบ.
รอบแพ้คัดออกประกอบไปด้วย 16 ทีมที่ผ่านเข้ารอบในฐานะทีมชนะเลิศและรองชนะเลิศของแต่ละ 8 กลุ่มใน แชมเปียนส์ลีก รอบแบ่งกลุ่ม.
<section begin=ทีมที่ผ่านเข้ารอบ />
<section end=ทีมที่ผ่านเข้ารอบ />
รอบและวันในการจับสลาก.
ตารางการแข่งขันเป็นไปตามด้านล่างนี้ (การจับสลากทั้งหมดได้จัดขึ้นที่ สำนักงานใหญ่ยูฟ่า ใน นียง, ประเทศสวิตเซอร์แลนด์).
สายการแข่งขัน.
<section begin=สายการแข่งขัน /><section end=สายการแข่งขัน />
รอบ 16 ทีมสุดท้าย.
<section begin=R16 />
พิธีการจับสลากประกบคู่สำหรับรอบ 16 ทีมสุดท้าย มีขึ้นในวันที่ 18 ธันวาคม พ.ศ. 2566 (ค.ศ. 2023), 12:00 CET.<section end=R16 />
สรุปผลการแข่งขัน.
<section begin=R16 />
เลกแรกจะลงเล่นในวันที่ 13, 14, 20 และ 21 กุมภาพันธ์, และเลกที่สองจะลงเล่นในวันที่ 5, 6, 12 และ 13 มีนาคม พ.ศ. 2567 (ค.ศ. 2024).
<section end=R16 />
แมตช์.
"รวมผลสองนัด เสมอ 1–1. อาร์เซนอล ชนะลูกโทษ 4–2."
"รวมผลสองนัด บาร์เซโลนา ชนะ 4–2."
"รวมผลสองนัด ปารีแซ็ง-แฌร์แม็ง ชนะ 4–1."
"รวมผลสองนัด เสมอ 2–2. อัตเลติโกมาดริด ชนะลูกโทษ 3–2."
"รวมผลสองนัด โบรุสซีอาดอร์ทมุนท์ ชนะ 3–1."
"รวมผลสองนัด ไบเอิร์นมิวนิก ชนะ 3–1."
"รวมผลสองนัด แมนเชสเตอร์ซิตี ชนะ 6–2."
"รวมผลสองนัด เรอัลมาดริด ชนะ 2–1."
รอบก่อนรองชนะเลิศ.
<section begin=QF />
พิธีการจับสลากประกบคู่สำหรับรอบก่อนรองชนะเลิศ มีขึ้นในวันที่ 15 มีนาคม ค.ศ. 2024, 12:00 CET<section end=QF />
สรุปผลการแข่งขัน.
<section begin=QF />
เลกแรกจะลงเล่นในวันที่ 9 และ 10 เมษายน และเลกที่สองจะลงเล่นในวันที่ 16 และ 17 เมษายน ค.ศ. 2024.
<section end=QF />
แมตช์.
"รวมผลสองนัด ไบเอิร์นมิวนิก ชนะ 3–2."
"รวมผลสองนัด โบรุสซีอาดอร์ทมุนท์ ชนะ 5–4."
"รวมผลสองนัด เสมอ 4–4. เรอัลมาดริด ชนะลูกโทษ 4–3."
"รวมผลสองนัด ปารีแซ็ง-แฌร์แม็ง ชนะ 6–4."
รอบรองชนะเลิศ.
<section begin=SF />
พิธีการจับสลากประกบคู่สำหรับรอบรองชนะเลิศ มีขึ้นในวันที่ 15 มีนาคม ค.ศ. 2024, 12:00 CET, หลังจากการจับสลากรอบก่อนรองชนะเลิศ.<section end=SF />
สรุปผลการแข่งขัน.
<section begin=SF />
เลกแรกจะลงเล่นในวันที่ 30 เมษายน และ 1 พฤษภาคม และเลกที่สองจะลงเล่นในวันที่ 7 และ 8 พฤษภาคม ค.ศ. 2024.
<section end=SF />
แมตช์.
"รวมผลสองนัด โบรุสเซียดอร์ทมุนท์ ชนะ 2–0."
"รวมผลสองนัด เรอัลมาดริด ชนะ 4–3."
รอบชิงชนะเลิศ.
<section begin=F />
นัดชิงชนะเลิศจะลงเล่นในวันที่ 1 มิถุนายน ค.ศ. 2024 ที่สนามกีฬาเวมบลีย์ ในลอนดอน พิธีการจับสลากประกบคู่สำหรับนัดชิงชนะเลิศ มีขึ้นในวันที่ 15 มีนาคม ค.ศ. 2024 หลังจากพิธีการจับสลากประกบคู่สำหรับรอบก่อนรองชนะเลิศและรอบรองชนะเลิศ เพื่อกำหนดหาทีม "เจ้าบ้าน" เพื่อวัตถุประสงค์ในการบริหาร
<section end=F />
หมายเหตุ.
<templatestyles src="Reflist/styles.css" />
เกาะลานบี

เกาะลานบี  หรือ เกาะซัลลิวันส์  เป็นเกาะในกลุ่มเกาะมะริด ประเทศพม่า มีพื้นที่ ที่มีป่าหนาทึบ เป็นหนึ่งในเกาะที่ใหญ่ที่สุดในกลุ่ม
นิเวศวิทยา.
อุทยานแห่งชาติทางทะเลเกาะลานบี ถูกกำหนดให้เป็นอุทยานแห่งชาติในปี พ.ศ. 2539
รายงานที่ไม่ได้รับการยืนยันเกี่ยวกับการมีอยู่ของแรดสุมาตราบนเกาะลานบีนั้นได้รับโต้แย้งอย่างกว้างขวาง
ถิ่นอาศัยนกที่สำคัญ.
เกาะนี้พร้อมด้วยเกาะเล็กเกาะน้อยบางเกาะที่อยู่ติดกัน ถูกกำหนดให้เป็นพื้นที่สำคัญเพื่อการอนุรักษ์นก (IBA) จากเบิร์ดไลฟ์อินเตอร์เนชันแนล เนื่องจากเกาะนี้เป็นถิ่นของนกเงือกกรามช้างปากเรียบ สายพันธุ์ที่มีความเสี่ยงสูญพันธุ์
สึนามิ พ.ศ. 2547.
ชาวมอแกน ราว 200 คน ถูกพบเสียชีวิตบนเกาะเล็ก ๆ นอกชายฝั่งเกาะลานบี หลังเกิดเหตุแผ่นดินไหวและคลื่นสึนามิในมหาสมุทรอินเดีย พ.ศ. 2547
โบอิง 737 เน็กซต์เจเนอเรชัน

โบอิง 737 เน็กซต์เจเนอเรชัน  หรือรู้จักกันในชื่อ โบอิง 737เอ็นจี หรือ 737 เน็กซ์เจน เป็นรุ่นของอากาศยานที่ออกแบบโดยโบอิง ซึ่งเป็นการนำเครื่องบินโบอิง 737 คลาสสิกรุ่นก่อนหน้ามาพัฒนาต่อ โครงการเริ่มต้นขึ้นในปี 1993 เป็นรุ่นที่สามของเครื่องบินตระกูลโบอิง 737 โดยมีช่วงการผลิตตั้งแต่ปี 1996 ถึงปัจจุบัน
โบอิงออกแบบปีกที่ใหม่ โดยให้มีพื้นที่ปีกและความกว้างของปีกมากยิ่งขึ้น มีความจุเชื้อเพลิงมากขึ้น และให้เพิ่มน้ำหนักสูงสุดในการขึ้นบิน และพิสัยการบินที่ยาวขึ้น อีกทั้งยังได้ออกแบบโครงสร้างภายในใหม่ โบอิง 737เอ็นจีใช้เครื่องยนต์ซีเอฟเอ็ม อินเตอร์เนชันแนล ซีเอฟเอ็ม56-7 ที่ใหม่กว่า โบอิง 737 รุ่นนี้มีรุ่นย่อยทั้งหมด 4 รุ่น ได้แก่ -600/-700/-800/-900 สามารถจุผู้โดยสารได้ระหว่าง 108 ถึง 215 คน และแข่งขันกับเครื่องบินตระกูลแอร์บัส เอ320
รุ่น.
737-600.
737-600 ซึ่งเป็นรุ่นที่เล็กที่สุดของตระกูล 737 เน็กซต์เจเนอเรชัน เปิดตัวโดยสแกนดิเนเวียนแอร์ไลน์ซิสเต็ม (เอสเอเอส) ในเดือนมีนาคม ค.ศ. 1995 โดยมีการส่งมอบเครื่องบินลำแรกในเดือนกันยายน ค.ศ. 1998 มีการผลิต 737-600 ทั้งหมด 69 ลำ โดยลำสุดท้ายส่งมอบให้กับเวสต์เจ็ตในปี 2006 737-600 จะเข้ามาแทนที่ 737-500 และแข่งขันกับแอร์บัส เอ318
737-700.
โบอิง 737-700 เป็นรุ่นแรกของตระกูลเน็กซต์เจเนอเรชันที่เปิดตัว โดยเปิดตัวในเดือนพฤศจิกายน ค.ศ. 1993 ด้วยยอดสั่งซื้อ 63 ลำ รุ่น -700 มีที่นั่ง 126 ที่นั่งในการจัดเรียงที่นั่งแบบสองชั้นหรือ 149 คนในรูปแบบหนึ่งชั้น รุ่น -700 เปิดตัวกับเซาท์เวสต์แอร์ไลน์ในเดือนธันวาคม ค.ศ. 1997 โบอิง 737-700 จะเข้ามาแทนที่ 737-300 และแข่งขันกับแอร์บัส เอ319
737-700อีอาร์ (ER; Extended Range) เปิดตัวเมื่อวันที่ 31 มกราคม ค.ศ. 2006 โดยใช้ลำตัวของ 737-700 และปีกและฐานล้อของ 737-800 โดยทั่วไปแล้ว 737-700อีอาร์ สามารถรองรับผู้โดยสารได้ 126 คนในสองชั้นโดยสาร โดยมีพิสัยการบินใกล้เคียงกับแอร์บัส เอ319แอลอาร์
737-800.
เครื่องบินโบอิ้ง 737-800 เป็นรุ่นขยายของ 737-700 โดยเปิดตัวเมื่อวันที่ 5 กันยายน ค.ศ. 1994 รุ่น -800 รองรับผู้โดยสารได้ 162 คนในสองชั้นหรือ 189 คนในรูปแบบชั้นเดียวที่มีความหนาแน่นสูง ลูกค้าเปิดตัว โดยสายการบินฮาปาก-ลอยด์ ฟลุก (ทุยฟลายแอร์ไลน์ ในปัจจุบัน) ได้รับเครื่องแรกในเดือนเมษายน ค.ศ. 1998 รุ่น -800 จะเข้ามาแทนที่ 737-400 และ 727-200 ของสายการบินในสหรัฐ นอกจากนี้ยังเติมเต็มช่องว่างที่เหลือจากการยุติการผลิตเอ็มดี-80 และเอ็มดี-90 หลังจากการควบรวมกิจการของโบอิงกับแมคดอนเนลล์ดักลาส โบอิง 737-800 เป็นอากาศยานลำตัวแคบที่ใช้กันแพร่หลายมากที่สุดและแข่งขันโดยตรงกับแอร์บัส เอ320
737-900.
737-900 เปิดตัวในปีค.ศ. 1997 และทำการบินครั้งแรกเมื่อวันที่ 3 สิงหาคม ค.ศ. 2000 โดยยังมีน้ำหนักขึ้นบินสูงสุด, ความจุเชื้อเพลิง, การบรรทุกและการกำหนดค่าทางออกเดิมจากของรุ่น -800, จำกัดความจุที่นั่งไว้ที่ประมาณ 177 ใน สองชั้นและ 189 ในเลย์เอาต์หนึ่งคลาสที่มีความหนาแน่นสูง รุ่น -900 เปิดตัวกับอะแลสกาแอร์ไลน์ ในวันที่15 พฤษภาคม ค.ศ. 2001
737-900อีอาร์ (ER; Extended Range) เป็นรุ่นใหม่ล่าสุดและใหญ่ที่สุดของรุ่น 737NG โดยจะมีประตูทางออกคู่เพิ่มเติมและแผงกั้นแรงดันด้านหลังแบบแบน เพื่อเพิ่มความจุที่นั่งเป็น 180 ที่นั่งในสองชั้นและผู้โดยสารสูงสุด 220 ในรูปแบบชั้นเดียว รุ่น -900อีอาร์ ได้รับการผลิตขึ้นเพื่อทดแทนโบอิง 757-200 ที่เลิกผลิตไปแล้ว และเพื่อแข่งขันโดยตรงกับแอร์บัส เอ321
เกาะย่านเชือก

เกาะย่านเชือก, เกาะซะดะจี้  หรือ เกาะเซนต์แมตทิวส์  เป็นเกาะตอนใต้สุดของกลุ่มเกาะมะริด ประเทศพม่า ชายฝั่งตอนเหนือของเกาะมีท่าเรือและเป็นฐานทัพเรือพม่า
ภูมิศาสตร์.
เกาะย่านเชือกมีความยาวประมาณ และมีพื้นที่ เป็นเกาะที่ใหญ่ที่สุดในกลุ่มเกาะมะริดตอนใต้ มียอดเขาที่โดดเด่นสองแห่ง โดยยอดเขาที่สูงที่สุดสูง และตั้งอยู่ใกล้กลางเกาะ ทางตอนใต้สุดมียอดเขาสูง เกาะนี้เป็นทิวเขาและมีป่าหนาทึบ อยู่ห่างจากเกาะเฮสติงส์ ไปทางใต้ 
เกาะใกล้เคียง.
หมู่เกาะอัลลาดิน ซึ่งใหญ่ที่สุดคือเกาะตาน เป็นกลุ่มเกาะที่กระจัดกระจายแผ่ขยายด้านตะวันตก ด้านใต้ และตะวันออกเฉียงใต้ ของเกาะย่านเชือก
อิชูร่า

อิชูร่า (; โรมาจิ: "Ishura") เป็นซีรีส์ไลต์โนเวลญี่ปุ่น เขียนโดยเคโซะ เดิมเผยแพร่ทางเว็บไซต์นิยายออนไลน์คากูโยมุและโชเซ็ตสึกะ นิ นาโร ต่อมาสำนักพิมพ์แอสกีเมเดียเวิกส์ได้ลิขสิทธิ์ตีพิมพ์เป็นหนังสือไลต์โนเวลในเครือเด็งเงกิ โนะ ชิง บุงเง โดยวาดภาพประกอบโดยคูเรตะ ในเดือนตุลาคม พ.ศ. 2566 ไลต์โนเวลวางจำหน่ายถึงเล่มที่ 8 มังงะดัดแปลงวาดภาพเมงูริเริ่มตีพิมพ์ในนิตยสาร"โชเน็งแมกกาซีนรายเดือน"ของสำนักพิมพ์โคดันชะในเดือนมีนาคม พ.ศ. 2564 รวบรวมตีพิมพ์เป็นหนัสือมังงะรวมเล่มถึงเล่มที่ 2 เมื่อเดือนธันวาคม พ.ศ. 2564 ซีรีส์อนิเมะโทรทัศน์ดัดแปลงผลิตโดยสตูดิโอปัสซีโอเนและซันจิเก็งออกอากาศตั้งแต่เดือนมกราคม พ.ศ. 2567 ถึงมีนาคม พ.ศ. 2568
 ให้เสียงโดย: ยูกิ คาจิ
 ให้เสียงโดย: เรนะ อูเอดะ
นายพลซอด

นายพลซอด (อังกฤษ: General Zod) เป็นจอมวายร้ายในหนังสือการ์ตูนอเมริกันที่ตีพิมพ์โดยดีซีคอมิกส์ปรากฏตัวครั้งแรกในแอดเวนเจอร์คอมิกส์ #283 (เมษายน 1961) ตัวละครสร้างโดยโรเบิร์ต เบิร์นสโตน์และจอร์จ แปปในฐานะศัตรูของซุปเปอร์แมน นายพลซอดเป็นชาวคริปโตเนียนที่มีพลังและความสามารถแบบเดียวกับซุปเปอร์แมน และด้วยเหตุนี้จึงถูกมองว่าเป็นหนึ่งในศัตรูที่ยิ่งใหญ่ที่สุดของเขาเคียงข้างเล็กซ์ ลูเธอร์, ดาร์กไซด์และเบรนนิแอค
โรงเรียนประชารัฐธรรมคุณ

โรงเรียนประชารัฐธรรมคุณ (อักษรย่อ: ป.ธ.) เป็นโรงเรียนมัธยมศึกษา รัฐบาล ประจำ อำเภองาว จังหวัดลำปางสำนักงานคณะกรรมการการศึกษาขั้นพื้นฐาน (ชื่อเดิม: กรมสามัญศึกษา) กระทรวงศึกษาธิการ ก่อตั้งโดย พระครูวิฑิตธรรมคุณ อดีตเจ้าคณะอำเภองาว เปิดการเรียนการสอนวันแรกเมื่อวันที่ 8 ตุลาคม พ.ศ. 2506 โดยได้โอนย้ายนักเรียนโรงเรียนงาวประชาอุทิศ เป็นโรงเรียนประถมศึกษาตอนปลายมารวมกัน ถือเป็นโรงเรียนมัธยมศึกษาแห่งแรกของอำเภอ เดิมใช้ชื่อว่า โรงเรียนงาววิทยา และเปลี่ยนมาเป็นชื่อปัจจุบันตั้งแต่ปี พ.ศ.2508
ข้อมูลโรงเรียน.
ตั้งอยู่เลขที่ 115 หมู่ 5 ถนนภานุรังษี ตำบลหลวงเหนือ อำเภองาว จังหวัดลำปาง มีเนื้อที่ 63 ไร่ จัดการศึกษาในช่วงชั้นการศึกษาที่ 3 และ 4 ระดับมัธยมศึกษาตอนต้น จำนวน 10 ห้องเรียน มัธยมศึกษาตอนปลาย จำนวน 18 ห้องเรียน รวมทั้งสิ้น 28 ห้องเรียน จัดการเรียนการสอนรูปแบบเป็น 4-4-4/6-6-6 ปัจจุบันมีจำนวนนักเรียน 936 คน ระดับมัธยมศึกษาตอนปลายประกอบด้วยแผนการเรียนวิทยาศาสตร์ คณิตศาสตร์ ภาษาต่างประเทศ(ภาษาจีน) ช่างอุตสาหกรรม และสังคมศึกษา(ทั่วไป)
เกียรติภูมิ.
โรงเรียนรางวัลพระราชทานประจำปี 2531 ประเภทโรงเรียนขนาดใหญ่
นางสาววิริยา ไหมสาสน์ นักเรียนรางวัลพระราชทาน ประจำปีการศึกษา 2541
แหล่งที่มา.
ข้อมูลโรงเรียน http://www.prt.ac.th
ทากาชิ ชิโมกาวาระ

ทากาชิ ชิโกาวาระ (25 กรกฎาคม ค.ศ. 1906 – 11 มีนาคม ค.ศ. 2011) เป็นศตวรรษิกชนชาวญี่ปุ่นจากคาไมชิ จังหวัดอิวาเตะ ปัจจุบันยังคงถือครองสถิติโลก M100 ในด้านทุ่มน้ำหนัก, ขว้างจักร และพุ่งแหลน และยังคงครองสถิติ M95 ของญี่ปุ่นในด้านพุ่งแหลน โดยจัดอยู่ที่อายุ 100 ปี เขาเสียชีวิตในช่วงแผ่นดินไหวและคลื่นสึนามิในโทโฮกุ ค.ศ. 2011 ตอนอายุ 104 ปี
ชิโมกาวาระออกกำลังกายทุกวัน เช่น จ็อกกิ้ง, วิดพื้น ท่าสควอท และยกขาแนวนอน เขาเข้าแข่ง Masters athletics ใน ค.ศ. 2004 ตอนอายุ 98 ปี
เกาะและซุออ

เกาะและซุออ  เป็นเกาะในกลุ่มเกาะมะริด ประเทศพม่า มีความยาว และมีพื้นที่ เป็นหนึ่งในเกาะใหญ่ที่สุดของกลุ่มเกาะมะริด เกาะเป็นทิวเขาและป่าทึบ อยู่ห่างจากเกาะบานทินไปทางตะวันออก เกาะทอดยาวจากเหนือจรดใต้และมีความกว้าง จุดสูงสุด
เกาะมะลิ

เกาะมะลิ  หรือ เกาะทวาย เป็นเกาะในกลุ่มเกาะมะริด ประเทศพม่า เป็นเกาะที่ยาวและแคบ ตั้งอยู่ตอนเหนือสุดของกลุ่มเกาะมะริด มีพื้นที่ทอดยาวจากเหนือจรดใต้ประมาณ
ฟลาย (เกมเมอร์)

ทาล ไอซิก (9 มีนาคม ค.ศ. 1993 –) หรือที่รู้จักกันดีในชื่อ ฟลาย  เป็นนักเล่น"โดตา 2" ระดับอาชีพชาวอิสราเอลสำหรับทีมเนาส์อีสปอตส์ เขาเป็นอดีตผู้ร่วมก่อตั้งทีมอีสปอร์ตอย่างโอจี ซึ่งไอซิกได้คว้าแชมป์โดตาเมเจอร์แชมเปียนชิปส์สี่ครั้งร่วมกับทีมโอจี
อาชีพ.
ไอซิกจากไอแอลเอกซ์พร้อมด้วยโนเทลและโนวาได้เข้ามารับตำแหน่งดาร์ฟเตอร์ในทีมเอฟนาติกฮอน ด้วยการเป็นหนึ่งในสมาชิกที่ให้การช่วยเหลือยาวนานที่สุดในทีมเอฟนาติกฮอน เขาจึงเปลี่ยนทีมสู่โดตา 2 โดยไอซิกและโนเทลได้ออกจากเอฟนาติกในเดือนสิงหาคม ค.ศ. 2014 ซึ่งไอซิกมีบทบาทออฟไลน์สำหรับทีมซีเครต โดยร่วมกับบิ๊กแดดดี จากนั้น ไอซิกและโนเทลได้แยกจากกันเมื่อปลาย ค.ศ. 2014 เมื่อไอซิกออกจากทีมซีเครต กระทั่งพวกเขากลับมารวมตัวกันอีกครั้งหลังจากการแข่งดิอินเตอร์เนชันแนล 2015 เพื่อสร้างทีมใหม่
เขาก่อตั้งทีมโอจีเมื่อวันที่ 31 ตุลาคม ค.ศ. 2015 ไม่นานหลังจากเปลี่ยนชื่อเป็นโอจี พวกเขาได้ชนะการแข่งแฟรงก์เฟิร์ตในเดือนพฤศจิกายน ค.ศ. 2015 โดยได้รับเงินรางวัลประมาณ 1 ล้านดอลลาร์สหรัฐ แม้จะจบอันดับที่ 7 ในการแข่งเซี่ยงไฮ้เมเจอร์ในเดือนมีนาคม ค.ศ. 2016 แต่โอจีได้คว้าแชมป์มะนิลาเมเจอร์ในเดือนมิถุนายน ค.ศ. 2016 และกลายเป็นทีมแรกที่ได้ซ้ำในฐานะผู้ชนะเลิศของทัวร์นาเมนต์"โดตา 2" ที่สนับสนุนโดยบริษัทวาล์ว นอกจากนี้ โอจียังชนะการแข่งอีเอสแอล วัน แฟรงก์เฟิร์ต 2016 ซึ่งมีเงินรางวัลรวมน้อยกว่า
โอจีเข้าสู่การแข่งดิอินเตอร์เนชันแนล 2016 โดยเป็นหนึ่งในทีมเต็ง แต่จบด้วยอันดับที่ 9-12 จาก 16 ทีม ครั้นเมื่อวันที่ 24 สิงหาคม ค.ศ. 2016 สมาชิกผู้ก่อตั้งมูนมีแอนเดอร์ ได้แก่มิราเคิล- อัล-บาร์กาวี และซีอาร์วันที- นีลเซน ได้ออกจากทีม แต่ไอซิกยังคงอยู่ โดยวันที่ 31 สิงหาคม ค.ศ. 2016 เอสโฟร์, เจอร์แอกซ์ และแอนา ได้เข้าร่วมทีม
เขาเป็นบุตรชายของโมนี ไอซิก ผู้สอนคราฟมากา ซึ่งทาล ไอซิก เคยเรียนหลักสูตรผู้สอนและมีความสนใจในคราฟมากาอย่างกระตือรือร้น โดยเขาบอกว่าหากเขาไม่ใช่ผู้เล่น"โดตา 2" มืออาชีพ เขาจะเป็นครูสอนคราฟมากา ทั้งนี้ ในเดือนพฤษภาคม ค.ศ. 2018 เขาออกจากทีมโอจีเพื่อเข้าร่วมทีมอีวิลจีเนียเซส พร้อมด้วยเอสโฟร์
ไท่ผิง

ไท่ผิง  อาจหมายถึง:
สถานที่.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ประเทศกรีซในโอลิมปิกเยาวชนฤดูหนาว 2024

ประเทศกรีซ จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่ 4 ของกรีซในการแข่งขันกีฬาโอลิมปิกเยาวชนฤดูหนาว โดยลงแข่งขันทุกครั้งนับตั้งแต่เปิดตัวครั้งแรกในปี ค.ศ. 2012
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
เจี้ยนเหิง

เจี้ยนเหิง  เป็นเป็นชื่อศักราชลำดับที่ 4 ในรัชสมัยของจักรพรรดิซุนโฮ (อู๋มั่วตี้) แห่งง่อก๊กในยุคสามก๊กของจีน ชื่อศักราชเจี้ยนเหิงใช้ตั้งแต่ในปี ค.ศ. 269 ถึง ค.ศ. 271 รวมเวลา 3 ปี
ประเทศยูเครนในโอลิมปิกเยาวชนฤดูหนาว 2024

ประเทศยูเครน จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 การแข่งขันครั้งนี้ เป็นครั้งที่ทีมยูเครนจะส่งนักกีฬาเข้าร่วมมากที่สุดของประเทศในโอลิมปิกเยาวชนฤดูหนาว
ยูเครนจะเข้าร่วมในกีฬา 12 รายการจาก 15 รายการ ยกเว้นฮอกกี้น้ำแข็ง สกีลงเขาห และสเกตความเร็ว ยูเครนจะเปิดตัวในกีฬาเคอร์ลิง
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
ประเทศไอซ์แลนด์ในโอลิมปิกเยาวชนฤดูหนาว 2024

ประเทศไอซ์แลนด์ จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่สี่ของไอซ์แลนด์ในการแข่งขันกีฬาโอลิมปิกเยาวชนฤดูหนาว โดยเคยเข้าร่วมการแข่งขันทุกครั้งนับตั้งแต่เปิดตัวครั้งแรกในปี ค.ศ. 2012
ทีมไอซ์แลนด์ประกอบด้วยนักกีฬา 6 คน (สามคนต่อเพศ) ที่แข่งขันกันใน 3 ชนิดกีฬา
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
เฟิ่งหฺวาง (ง่อก๊ก)

เฟิ่งหฺวาง  เป็นเป็นชื่อศักราชลำดับที่ 5 ในรัชสมัยของจักรพรรดิซุนโฮ (อู๋มั่วตี้) แห่งง่อก๊กในยุคสามก๊กของจีน ชื่อศักราชเจี้ยนเหิงใช้ตั้งแต่ในปี ค.ศ. 272 ถึง ค.ศ. 274 รวมเวลา 3 ปี
"สามก๊กจี่" ภาคพงศาวดารง่อก๊ก เล่มที่ 3 ระบุว่า "กล่าวกันว่าพบฝูงเฟิ่งหฺวางในพระราชอุทยานตะวันตก จึงโปรดให้เปลี่ยนชื่อศักราช"
เทียนเช่อ

เทียนเช่อ  เป็นเป็นชื่อศักราชลำดับที่ 6 ในรัชสมัยของจักรพรรดิซุนโฮ (อู๋มั่วตี้) แห่งง่อก๊กในยุคสามก๊กของจีน ชื่อศักราชเจี้ยนเหิงใช้ตั้งแต่ในปี ค.ศ. 275 ถึง ค.ศ. 276 รวมเวลา 2 ปี ชื่อศักราชมีความหมายว่า "หนังสือจากสวรรค์"
"สามก๊กจี่" ภาคพงศาวดารง่อก๊ก เล่มที่ 3 ระบุว่า "ศักราชเทียนเช่อปีที่ 1 (ค.ศ. 275) กล่าวกันว่าในเมืองง่อกุ๋น (吳郡 "อู๋จฺวิ้น") มีการขุดดินแล้วพบแผ่นเงินยาว 1 ฉื่อ (尺) กว้าง 3 เฟิน (分) ด้านบนจารึกปีและเดือน จึงโปรดให้นิรโทษกรรมครั้งใหญ่และและเปลี่ยนชื่อศักราช" 
ในศักราชเทียนเช่อปีที่ 2 (ค.ศ. 276) เปลี่ยนชื่อศักราชเป็นเทียนสี่ปีที่ 1
เทียนสี่

เทียนสี่  เป็นเป็นชื่อศักราชลำดับที่ 7 ในรัชสมัยของจักรพรรดิซุนโฮ (อู๋มั่วตี้) แห่งง่อก๊กในยุคสามก๊กของจีน ชื่อศักราชเจี้ยนเหิงใช้ในปี ค.ศ. 276 ตั้งแต่เดือน 7 ถึงเดือน 12 รวมเวลา 6 เดือน
เคร์มอน

เคร์มอน (หรือ ในรูปอักษรโรมันว่า Kerman, Kermun และ Karmana) หรือชื่อสมัยซาทราปโบราณว่า คาร์มาเนีย (Carmania) เป็นนครในอำเภอกลาง มณฑลเคร์มอน จังหวัดเคร์มอน ประเทศอิหร่าน และเป็นศูนย์กลางการปกครองของทั้งอำเภอ มณฑล และจังหวัดที่ตั้งอยู่
ตามสำมะโนประชากรปี 2006 ประชากรในเคร์มอนอยู่ที่ 496,684 คน และมี 127,806 ครัวเรือน และเพิ่มขึ้นในปี 2011 เป็น 534,441 คนและ 147,922 ครัวเรือน ในปี 2016 ประชากรอยู่ที่ 537,718 และ 162,677 ครัวเรือน
เคร์มอนเป็นนครที่ใหญ่และมีการพัฒนาสูงที่สุดในจังหวัด รวมถึงเป็นหนึ่งในนครสำคัญของอิหร่านตะวันออกเฉียงใต้ ในเมืองเป็นที่ตั้งของมัสยิดและวิหารไฟของโซโรอัสเตอร์ที่มีความสำคัญทางประวัติศาสตร์ ในอดีตยังเคยเป็นราชธานีของจักรวรรดิต่าง ๆ ในดินแดนอิหร่าน เคร์มอนมีสภาพภูมิประเทศเป็นที่ราบเรียบ และตั้งอยู่ห่างไป 800 กิโลเมตรทางตะวันออกเฉียงใต้ของนครเตหะราน เมืองหลวงของอิหร่าน
เทียนจี้

เทียนจี้  เป็นเป็นชื่อศักราชลำดับที่ 8 ในรัชสมัยของจักรพรรดิซุนโฮ (อู๋มั่วตี้) แห่งง่อก๊กในยุคสามก๊กของจีน ชื่อศักราชเจี้ยนเหิงตั้งแต่ปี ค.ศ. 277 ถึง ค.ศ. 280 รวมเวลา 4 ปี ถือเป็นชื่อศักราชลำดับสุดท้ายของง่อก๊ก
ในเดือน 3 ของศักราชเทียนจี้ปีที่ 4 ซุนโฮยอมจำนนต่อราชวงศ์จิ้น รัฐง่อก๊กล้มสลาย และเป็นการสิ้นสุดของยุคสามก๊ก
ประวัติศาสตร์รัสเซีย (ค.ศ. 1991–ปัจจุบัน)

ประวัติศาสตร์รัสเซียสมัยใหม่ เริ่มต้นขึ้นเมื่อสาธารณรัฐรัสเซียแห่งสหภาพโซเวียตเริ่มได้รับความเป็นอิสระทางการเมืองและเศรษฐกิจมากขึ้นท่ามกลางการล่มสลายของสหภาพโซเวียตในช่วงปี 1988–1991 โดยประกาศอำนาจอธิปไตยภายในสหภาพในเดือนมิถุนายน 1990 และได้มีการเลือกตั้งประธานาธิบดีคนแรกของประเทศ บอริส เยลต์ซิน ในช่วงหนึ่งปีหลังจากนั้น โดยสหพันธ์สาธารณรัฐสังคมนิยมโซเวียตรัสเซียเป็นสาธารณรัฐที่ใหญ่ที่สุดในสหภาพโซเวียต แต่ไม่เคยมีความเป็นอิสระอย่างมีนัยสำคัญมาก่อน โดยเป็นสาธารณรัฐโซเวียตเพียงแห่งเดียวที่ไม่มีสาขาของพรรคคอมมิวนิสต์เป็นของตนเอง
รัสเซียโซเวียตเป็นสาธารณรัฐที่ใหญ่ที่สุดในหมู่สิบห้าสาธารณรัฐของสหภาพโซเวียต โดยมีส่วนแบ่งมากกว่า 60% ของจีดีพีและมากกว่า 50% ของประชากรของสหภาพโซเวียต นอกจากนี้ชาวรัสเซียยังมีอิทธิพลต่อกองทัพโซเวียตและพรรคคอมมิวนิสต์เป็นอย่างมาก ดังนั้น รัสเซียจึงได้รับการยอมรับอย่างกว้างขวางว่าเป็นรัฐผู้สืบทอดของสหภาพโซเวียตในเรื่องกิจการทางการทูตระหว่างประเทศ และได้สืบทอดสมาชิกภาพถาวรของคณะมนตรีความมั่นคงแห่งสหประชาชาติ 
ก่อนการล่มสลายของสหภาพโซเวียต โบริส เยลต์ซิน ได้รับเลือกเป็นประธานาธิบดีของรัสเซียโซเวียตในเดือนมิถุนายน 1991 ในการเลือกตั้งประธานาธิบดีครั้งแรกในประวัติศาสตร์รัสเซีย ซึ่งทำให้เขากลายเป็นผู้นำทางการเมืองของรัสเซียซึ่งรัฐผู้สืบทอดของสหภาพโซเวียต แต่สถานการณ์นี้ทำให้เกิดความวุ่นวายทางการเมือง และนำไปสู่ความพยายามรัฐประหารในเดือนสิงหาคม 1991 ที่ทหารของโซเวียตพยายามโค่นล้มมีฮาอิล กอร์บาชอฟ แม้ว่าการรัฐประหารจะล้มเหลวในที่สุด แต่สถานการณ์นี้ทำให้เกิดความไม่มั่นคงเพิ่มขึ้นในสหภาพโซเวียต เมื่อสหภาพโซเวียตใกล้จะล่มสลายในเดือนตุลาคม 1991 เยลต์ซินประกาศว่ารัสเซียจะดำเนินการปฏิรูปเศรษฐกิจอย่างรุนแรง ซึ่งส่งผลให้เกิดภาวะเศรษฐกิจตกต่ำ โดยระดับจีดีพีต่อหัวได้กลับไปถึงระดับในปี 1991 ได้ในช่วงกลางทศวรรษ 2000 หลังจากการลาออกของเยลต์ซินในปี 1999 การเมืองของรัสเซียได้ถูกครอบงำโดยวลาดิมีร์ ปูติน ซึ่งดำรงตำแหน่งประธานาธิบดีและดำรงตำแหนงนายกรัฐมนตรี เศรษฐกิจของรัสเซียดีขึ้นอย่างมากนับตั้งแต่รัสเซียอยู่ภายใต้การนำของปูตินหลังจากภาวะเศรษฐกิจตกต่ำในสมัยเยลต์ซิน แต่ปูตินยังถูกกล่าวหาอย่างกว้างขวางเรื่องการทุจริต การเป็นผู้นำแบบเผด็จการ และการละเมิดสิทธิมนุษยชนอย่างกว้างขวาง
หนึ่งปีหลังจากการล่มสลายของสหภาพโซเวียต กองทัพรัสเซียได้อยู่ในสภาพที่เกือบยุ่งเหยิงและระส่ำระสาย โดยความสามารถในด้านการปฏิบัติการทางทหารของรัสเซียที่เสื่อมถอยลงนี้ได้แสดงออกมาอย่างชัดเจนในสงครามเชชเนียครั้งที่หนึ่งในปี 1994 และในระหว่างนั้นได้ก่อให้เกิดความท้าทายที่สำคัญต่อความมั่นคงในระดับโลกและการควบคุมอาวุธโดยรัสเซีย โดยพิธีสารลิสบอน ได้กำหนดเอาไว้ว่าประเทศที่เป็นอดีตสาธารณรัฐในสหภาพโซเวียตจะต้องทำการปลดอาวุธนิวเคลียร์ทำให้ส่งผลกระทบอย่างยิ่งโดยเฉพาะคาซัคสถาน เนื่องจากเป็นเจ้าภาพเก็บอาวุธนิวเคลียร์จำนวนมากหลังจากการล่มสลายของสหภาพโซเวียต อย่างไรก็ตาม ประเทศที่เป็นอดีตสาธารณรัฐในสหภาพโซเวียตยังคงสามารถรักษาความร่วมมือข้ามชาติในด้านการทหาร เช่น ความรับผิดชอบร่วมกันสำหรับโครงสร้างพื้นฐานด้านจรวดและอวกาศ เช่น ไบโครนูร์คอสโมโดรม
เหตุระเบิดในเคร์มอน

เมื่อวันที่ 3 มกราคม 2024 เกิดเหตุระเบิดสองครั้งขณะผู้คนเข้าร่วมพิธีระลึกถึงการลอบสังหารกอเซม โซเลย์มอนี ซึ่งจัดขึ้นที่สุสานของเขาในนครเคร์มอน ประเทศอิหร่าน เป็นผลให้มีผู้เสียชีวิตอย่างน้อย 84 ราย และบาดเจ็บ 284 คน รัฐบาลอิหร่านประกาศให้เหตุการณ์การวางระเบิดนี้เป็นการก่อการร้าย ซึ่งถือเป็นการก่อการร้ายที่มียอดผู้เสียชีวิตสูงที่สุดในประเทศอิหร่านนับตั้งแต่การลอบวางเพลิงโรงภาพยนตร์เร็กซ์ในปี ค.ศ. 1978
ในวันถัดมา รัฐอิสลามออกมาประกาศอ้างความรับผิดชอบในเหตุโจมตีครั้งนี้
ภูมิหลัง.
เมื่อวันที่ 3 มกราคม 2020 กอเซม โซเลย์มอนี ถูกสังหารจากการโจมตีด้วยโดรนในประเทศอิรักโดยสหรัฐ โซเลย์มอนีเป็นผู้บังคับบัญชาการของกองกำลังคูดส์ของกองพันองครักษ์การปฏิวัติอิสลาม (IRGC) เขามีตำแหน่งซึ่งทรอิทธิพลอย่างมากในอิหร่าน และมักได้รับการยอมรับว่าเป็นผู้ที่มีอำนาจมากที่สุดในอิหร่านเป็นรองเพียงผู้นำสูงสุด แอลี ฆอเมเนอี เท่านั้น นอกจากนี้เขายังมีบทบาทมากในการดูแลสนับสนุนรัฐบาลต่างชาติและกองกำลังพันธมิตร ซึ่งรวมถึง ฮะมาส และ เฮซโบลละฮ์
การโจมตีในครั้งนี้เกิดขึ้นท่ามกลางความตึงเครียดในตะวันออกกลางซึ่งกำลังมีสงครามระหว่างอิสราเอลกับฮะมาสดำเนินอยู่ หนึ่งวันก่อนเกิดเหตุ การโจมตีด้วยโดรนในเลบานอนสังหารรองผู้นำของฮะมาส Saleh al-Arouri และเมื่อสัปดาห์ก่อนหน้า การโจมตีทางอากาศของอิสราเอลสังหารนายพลชาวอิหร่าน Sayyed Razi Mousavi ในประเทศซีเรีย ในทศวรรษ 2020 รัฐอิสลามและกลุ่มซุนนีหัวรุนแรงอื่น ๆ เคยก่อการโจมตีและก่อการร้ายในประเทศที่มีประชากรเป็นชิอะฮ์เป็นหลักอยู่หลายครั้ง
เหตุการณ์.
เหตุระเบิดสองครั้งเกิดขึ้นตรงเส้นทางเดินขบวนมุ่งหน้าไปยังสุสานของกอเซม โซเลย์มอนี ในสุสานผู้พลีกาย (Golzar Shohada) ซึ่งตั้งอยู่รอบมัสยิด Saheb al-Zaman ในนครเคร์มอน ทางตะวันออกเฉียงใต้ของประเทศอิหร่าน ขณะที่ขบวนผู้คนกำลังเดินทางไปเพื่อระลึกถึงการครอบรอบสี่ปีการเสียชีวิตของโซเลย์มอนี ระเบิดลูกแรกถูกจุดที่ตำแหน่งห่างไป 700 เมตรจากสุสานของโซเลย์มอนี ใกล้กับลานจอดรถ ส่วนลูกที่สองถูกจุดบนถนน Shohada ห่างออกไปหนึ่งกิโลเมตรจากสุสาน ซึ่งเป็นจุดที่ในเวลานั้นผู้คนกำลังหลบหนีไปจากระเบิดลูกแรก ระเบิดถูกเตรียมและนำมาวางไว้ในลักษณะที่ไม่สามารถตรวจจับได้เมื่อผ่านประตูรักษาความปลอดภัย ระเบิดสองลูกถูกจุดห่างกันราว 10 ถึง 15 นาที รายงานจากสื่อของอิหร่านระบุว่าระเบิดทั้งสองลูกถูกวางไว้ในกระเป๋าเอกสารซึ่งถูกนำมาวางไว้ที่ทางเข้า และระเบิดถูกจุดจากทางไกล ผู้อยู่ในเหตุการณ์ระบุว่าหนึ่งในระเบิดทั้งสองลูกถูกวางไว้ในถังขยะ รองผู้ว่าการจังหวัดเคร์มอนระบุว่านี่เป็นการก่อการร้าย
ยอดผู้เสียชีวิตอยู่ที่อย่างน้อย 84 ราย, บาดเจ็บ 284 คน ในจำนวนนี้ 27 คนได้รับบาดเจ็บสาหัส ในบรรดาผู้เสียชีวิตประกอบด้วยหน่วยบริการทางการแพทย์ฉุกเฉินสามคนที่กำลังดูแลบริเวณจุดที่เกิดเหตุระเบิดจุดแรก ก่อนจะเสียชีวิตในการระเบิดลูกที่สอง ยอดผู้เสียชีวิตส่วนใหญ่เชื่อว่ามาจากระเบิดลูกที่สอง ผู้ได้รับบาดเจ็บจำนวนมากมาจากความชุลมุนหลังเกิดเหตุระเบิด
การโต้ตอบ.
รัฐบาลอิหร่านประกาศให้ทั่วประเทศเป็นวันไว้อาลัยแด่เหยื่อจากการโจมตีนี้ในวันที่ 4 มกราคม รัฐมนตรีกลาโหม Ahmad Vahidi ประกาศว่าจะมีการโต้กลับอย่างสาสมต่อผู้อยู่เบื้องหลังการโจมตีครั้งนี้ ขณะเดินทางเยือนที่เกิดเหตุ นายพลจัตวาของ FARAJA Ahmad-Reza Radan ประกาศว่าจะทำการถอนรากถอนโคนผู้ก่อการร้ายให้หมดไป
เบซาเลล

ในอพยพ 31:1 -6 และบทที่ 36 ถึง 39 เบซาเลล ("Bəṣalʼēl") เป็นหัวหน้าช่างฝีมือในการสร้างพลับพลา และรับผิดชอบการสร้างหีบพันธสัญญาโดยมีผู้ช่วยคือโอโฮลีอับ หนังสืออพยพบทที่ 31 บรรยายถึงการที่เบซาเลลได้รับเลือกให้เป็นหัวหน้าช่างฝีมือในบริบทมุมมองของโมเสสที่ฟังรับสั่งของพระเจ้าว่าทรงต้องให้สร้างพลับพลาอย่างไร ต่อมาในบทที่ 36 ถึง 39 ได้เล่าถึงกระบวนการสร้างพลับพลาอีกครั้งซึ่งดำเนินการโดยเบซาเลล, โอโฮลีอับ, ช่างฝีมือที่มีทักษะ รวมไปถึงคนงานที่สมัครใจ
ชื่อ "เบซาเลล" มีความหมายว่า "ในร่มเงา [การคุ้มครอง] ของพระเจ้า" ลำดับพงศ์พันธุ์ระบุว่าเบซาเลลเป็นบุตรชายของอุรี (อพยพ 31:1) ผู้เป็นบุตรของเฮอร์แห่งเผ่ายูดาห์ (1 พงศาวดาร 2:18, 19, 20, 50) กล่าวกันว่าเบซาเลลมีพรสวรรค์อย่างสูงในฐานะช่างฝีมือ มีทักษะที่ยอดเยี่ยมและมีความคิดริเริ่มในการทำเครื่องโลหะ การเจียระไนอัญมณี และการแกะสลักไม้ เบซาเบลยังเป็นอาจารย์สอนงานช่างและมีลูกศิษย์จำนวนมาก (อพยพ 35:30–35) หนังสืออพยพเล่าว่าพระเจ้าทรงมอบหมายให้เบซาเลลเป็นผู้ควบคุมการสร้างเต็นท์นัดพบและเครื่องใช้ศักดิ์สิทธิ์ รวมถึงการเตรียมเสื้อตำแหน่งของปุโรหิต กับน้ำมันและเครื่องหอมสำหรับบูชา
โอโฮลีอับ

ในคัมภีร์ไบเบิลฮีบรู โอโฮลีอับ ("ʾĀholīʾāḇ", "เต็นท์ของบิดา") เป็นบุตรชายของอาหิสะมัคแห่งเผ่าดาน ทำงานในฐานะผู้ช่วยของเบซาเลลในการสร้างพลับพลาและเครื่องใช้ในพลับพลา รวมไปถึงหีบพันธสัญญา ในอพยพ 38:23 บรรยายของโอโฮลีอับเชี่ยวชาญในงานไม้ การทอผ้า และงานเย็บปักถักร้อย
พระราชธิดาของฟาโรห์ (หนังสืออพยพ)

พระราชธิดาของฟาโรห์  ในเรื่องราวของการพบโมเสสในหนังสืออพยพของคัมภีร์ไบเบิล เป็นบุคคลสำคัญในกลุ่มศาสนาอับราฮัม แม้จะมีความแตกต่างเกี่ยวกับการมีตัวตนของพระราชธิดาของฟาโรห์ในระหว่างชาวยิว ชาวคริสต์ และชาวมุสลิม แต่ทั้งหมดเห็นพ้องต้องกันว่าพระองค์เป็นมารดาบุญธรรมของผู้เผยพระวจนะโมเสส ชาวมุสลิมระบุว่าพระองค์คืออาซียะฮ์ บินต์ มุซาฮิม ผู้เป็นมเหสีเอกของฟาโรห์ ในทั้งสองรูปแบบ พระองค์ได้ช่วยชีวิตโมเสสจากความตายทั้งจากแม่น้ำไนล์และจากฟาโรห์ พระองค์ช่วยให้โมเสสมีความเป็นอยู่ที่ดีตลอดช่วงต้นชีวิต และยังมีบทบาทสำคัญในการปลดปล่อยชาวฮีบรูจากการเป็นทาสในอียิปต์ การเดินทางไปยังแผ่นดินแห่งพระสัญญา และการตั้งบัญญัติ 10 ประการ
พระนาม.
หนังสืออพยพ (อพยพ 2:5) ไม่ได้ระบุพระนามของพระราชธิดาของฟาโรห์ รวมถึงพระนามของพระบิดาของพระองค์ ทรงได้รับการระบุในภาษาฮีบรูเพียงว่า Bat-Paroh  ซึ่งเป็นวลีในภาษาฮีบรูที่แปลตรงตัวได้ว่า "พระธิดาแห่งฟาโรห์" ใน Book of Jubilees (Jubilees 47:5) และโยเซพุสต่างระบุพระนามของพระองค์ว่า Thermouthis  ซึ่งมีการแปลงเป็นชื่อ Tharmuth และ Thermutis ชื่อในภาษากรีกของ Renenutet เทพงูของอียิปต์
ในศาสนายูดาห์.
<templatestyles src="Template:Blockquote/styles.css" />เมื่อพระราชธิดาของฟาโรห์เสด็จลงสรงที่แม่น้ำ และพวกสาวใช้เดินเที่ยวตามริมฝั่ง พระนางทรงเห็นตะกร้าอยู่กลางกอปรือ จึงมีรับสั่งให้สาวใช้ไปนำมา เมื่อเปิดตะกร้าออกก็เห็นทารก และดูสิ เด็กนั้นกำลังร้องไห้ พระนางทรงสงสาร ตรัสว่า "นี่เป็นลูกคนฮีบรู" พี่สาวเด็กนั้นจึงทูลถามพระราชธิดาของฟาโรห์ว่า "จะให้หม่อมฉันไปหาแม่นมชาวฮีบรูมาเลี้ยงทารกนี้ให้พระนางไหม?" พระราชธิดาของฟาโรห์จึงมีรับสั่งว่า "ไปหาเถิด"
หญิงสาวคนนั้นจึงไปเรียกมารดาของทารกมา พระราชธิดาของฟาโรห์ตรัสสั่งนางว่า "รับเด็กนี้ไปเลี้ยงไว้ให้เรา แล้วเราจะให้ค่าจ้าง" นางจึงรับทารกไปเลี้ยง เมื่อทารกเติบโตขึ้น นางก็พามาถวายพระราชธิดาของฟาโรห์ พระนางก็ทรงรับไว้เป็นพระราชบุตรของพระนาง และประทานนามให้ว่า โมเสส ตรัสว่า "เพราะเราได้ฉุดขึ้นมาจากน้ำ"
หนังสือเลวีนิติ

หนังสือเลวีนิติ (, จากภาษา, ; , , 'และพระองค์ทรงเรียก') เป็นหนังสือเล่มที่ 3 ของคัมภีร์โทราห์ (เบญจบรรณ) และของพันธสัญญาเดิม มีอีกคำเรียกว่า หนังสือเล่มที่สามของโมเสส (Third Book of Moses) สมมติฐานหลายข้อที่นำเสนอโดยนักวิชาการเกี่ยวกับต้นกำเนิดของหนังสือเลวีนิติเห็นพ้องต้องกันว่าหนังสือเลวีนิติได้รับการพัฒนามาเป็นเวลายาวนาน โดยมาถึงรูปแบบปัจจุบันในช่วงยุคเปอร์เซียระหว่าง 538 ถึง 332 ปีก่อนคริสตกาล แม้ว่าจะยังเป็นที่ถกเถียงกันอยู่ก็ตาม
บทส่วนใหญ่ของหนังสือเลวีนิติ (บทที่ 1–7, 11–27) ประกอบด้วยพระดำรัสของพระยาห์เวห์ต่อโมเสสซึ่งทรงตรัสให้โมเสสนำไปกล่าวซ้ำต่อชาวอิสราเอล เรื่องราวนี้เกิดขึ้นภายในเรื่องราวการอพยพของชาวอิสราเอลหลังการหนีจากอียิปต์และมาถึงภูเขาซีนาย (อพยพ 19:1) หนังสืออพยพเล่าเรื่องที่โมเสสนำชาวอิสราเอลในการสร้างพลับพลา (อพยพ 35-40) ตามรับสั่งของพระเจ้า (อพยพ 25-31) ในหนังสือเลวีนิติ พระเจ้าตรัสบอกกับชาวอิสราเอลและปุโรหิตอาโรนกับบุตรชายถึงวิธีการถวายเครื่องบูชาในพลับพลา และวิธีการปฏิบัติตนขณะตั้งค่ายโดยรอบพื้นที่ศักดิ์สิทธิ์ของเต็นท์ เรื่องราวในหนังสือเลวีนิติเกิดขึ้นในช่วงเวลาหนึ่งเดือนหรือหนึ่งเดือนครึ่งระหว่างที่สร้างพลับพลาจนเสร็จ (อพยพ 40:17) และชาวอิสราเอลเดินทางออกจากบริเวณภูเขาซีนาย (กันดารวิถี 1:1, 10:11)
ชื่อ.
ชื่อเลวีนิติ (Leviticus) มาจากภาษาละติน ซึ่งมาจากภาษา  ซึ่งหมายถึง 'เผ่าเลวี' เผ่าปุโรหิตของชาวอิสราเอล วลีในภาษากรีกเป็นรูปที่แตกต่างจากในภาษาฮีบรูว่า 'กฎหมายของปุโรหิต' จากการที่มีเนื้อหาเกี่ยวกับกฎหมายหลายข้อที่เกี่ยวข้องกับปุโรหิต
ในภาษาฮีบรูเรียกหนังสือเลวีนิติว่า  มาจากวลีเปิดของหนังสือว่า "และพระองค์ [พระเจ้า] ทรงเรียก"
โครงสร้าง.
โครงสร้างของเนื้อหาหนังสือเลวีนิติจากคำอธิบายต่าง ๆ มีความคล้ายกัน แม้ไม่เหมือนกันเสียทีเดียว เปรียบเทียบจาก Wenham, Hartley, Milgrom และ Watts
การให้เหตุผลโดยอาศัยความไม่รู้

การให้เหตุผลโดยอาศัยความไม่รู้ (โดย ignorance หมายถึงความไร้หลักฐานขัดแย้ง เป็นวลีจากภาษาละตินว่า argumentum ad ignorantiam)
เป็นเหตุผลวิบัติอรูปนัยโดยระบุว่าประพจน์หนึ่ง#เปลี่ยนทาง ๆ จริงเพราะยังไม่ได้พิสูจน์ว่าเท็จ หรือว่าประพจน์หนึ่ง#เปลี่ยนทาง ๆ เป็นเท็จเพราะยังไม่ได้พิสูจน์ว่าจริง 
นี่เป็นรูปแบบของทวิบถเท็จอย่างหนึ่งเพราะไม่ได้พิจารณาว่า อาจจะยังไม่ได้ตรวจสอบอย่างเพียงพอเพื่อพิสูจน์ประพจน์นั้นว่าเป็นจริงหรือเท็จ
หรือว่าไม่สามารถจะรู้คำตอบได้ หรือว่าจะรู้ได้แต่ในอนาคตเท่านั้น หรือว่าไม่ใช่จริงหรือเท็จทั้งหมด
ในการอภิปราย การให้เหตุผลเช่นนี้บางครั้งเป็นการถีบส่งภาระการพิสูจน์ข้อเท็จจริงไปให้แก่อีกฝ่าย
นักปรัชญาชาวอังกฤษ จอห์น ล็อก น่าจะเป็นผู้บัญญัติคำภาษาอังกฤษในช่วงปลายคริสต์ศตวรรษที่#เปลี่ยนทาง 17
ตัวอย่าง.
<templatestyles src="แม่แบบ:คำพูด/style.css" />
<templatestyles src="แม่แบบ:คำพูด/style.css" />การให้เหตุผลโดยอาศัยความไม่รู้ คือการอ้างว่า อะไรที่ยังไม่ได้พิสูจน์ว่าเท็จต้องเป็นจริง และโดยนัยตรงกันข้ามก็เช่นกัน (เช่น "ยังไม่มีหลักฐานที่น่าเชื่อถือว่ายูเอฟโอไม่ได้กำลังมาเยี่ยมเยียนโลก ดังนั้น ยูเอฟโอจึงต้องมี และก็จะต้องมีสิ่งมีชีวิตที่ชาญฉลาดอื่นในเอกภพ" หรือ "มันอาจจะมีโลกอื่น#เปลี่ยนทาง ๆ มากมายนับไม่ถ้วน แต่ก็ยังไม่พบโลกที่ก้าวหน้าทางศีลธรรมเท่ากับโลกมนุษย์ ดังนั้น พวกเราจึงยังเป็นศูนย์กลางของเอกภพ") ความยอมรับความคลุมเครือไม่ได้สามารถวิจารณ์ได้โดยอาศัยคำพูดเช่นนี้คือ การไร้หลักฐานไม่ใช่หลักฐานว่าไม่มี
แนวคิดที่เกี่ยวข้อง.
contraposition.
contraposition เป็นกฎการอนุมานที่สมเหตุสมผลทางตรรกะ ซึ่งสามารถใช้สร้างประพจน์ใหม่จากการนิเสธและการเปลี่ยนลำดับประพจน์ที่มีอยู่ 
ใช้ได้กับประพจน์ทุกอย่างในรูปแบบ "ถ้า ก จึง ข" โดยนิเสธตัวแปรทุกอย่าง กลับลำดับจากหน้าไปหลัง แล้วได้ประพจน์ใหม่คือ
"ถ้า ไม่ใช่-ข จึง ไม่ใช่-ก" ซึ่งเป็นจริงเท่ากับประพจน์เดิม ดังนั้น ประพจน์แรกจึงแสดงนัยว่ามีประพจน์ที่สอง และประพจน์ที่สองก็แสดงนัยว่ามีประพจน์แรก
ผลว่าง.
ผลว่าง (null result) มักใช้ทางวิทยาศาสตร์ว่าเป็น "หลักฐานว่าไม่มี"
เช่นการเสาะหาน้ำบนพื้นดินอาจได้ผลว่าง (คือพื้นแห้ง)
ดังนั้น ฝนจึงไม่น่าจะตกเร็ว#เปลี่ยนทาง ๆ นี้
ประเทศสิงคโปร์ในโอลิมปิกเยาวชนฤดูหนาว 2024

ประเทศสิงคโปร์ จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่สองของสิงคโปร์ในการแข่งขันกีฬาโอลิมปิกเยาวชนฤดูหนาว โดยเคยเข้าร่วมการแข่งขันทุกครั้งนับตั้งแต่เปิดตัวครั้งแรกในปี ค.ศ. 2020
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
สเกตความเร็วระยะสั้น.
ผลการแข่งขันดังนี้ : เดิมทีสิงคโปร์ได้รับหนึ่งโควต้า แต่ต่อมาได้รับโควต้าเพิ่มเติมซึ่งเป็นส่วนหนึ่งของการจัดสรรกระบวนการโควต้าสปอตที่ไม่ได้ใช้
ประเทศเคนยาในโอลิมปิกเยาวชนฤดูหนาว 2024

ประเทศเคนยา จะเข้าร่วมแข่งขันในโอลิมปิกเยาวชนฤดูหนาว 2024 ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่สองของเคนยาในการแข่งขันกีฬาโอลิมปิกเยาวชนฤดูหนาว โดยเคยเข้าร่วมการแข่งขันทุกครั้งนับตั้งแต่เปิดตัวครั้งแรกในปี ค.ศ. 2016
ทีมเคนยาประกอบด้วยนักกีฬา 2 คน (ชาย 1 คน และหญิง 1 คน) ที่แข่งขันกันใน 3 ชนิดกีฬา
ผู้เข้าร่วมแข่งขัน.
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้
สกีลงเขา.
ผลการแข่งขันดังนี้ : อิสซา ลาเบอร์เด นักสกีชาวฝรั่งเศสเลือกที่จะเป็นตัวแทนประเทศเคนยาของแม่ในการแข่งขันระดับนานาชาติ
แม่โขง (ละครโทรทัศน์ พ.ศ. 2566)

แม่โขง เป็นละครโทรทัศน์ไทยแนวแอ็คชั่น ผจญภัย และแฟนตาซี ปี 2566 ออกอากาศทางช่อง 7 เอชดี ทุกวันจันทร์-พฤหัสบดี เวลา 20:40 น. (เวลามาตรฐานไทย) วันละ 1 ชั่วโมง ตามกำหนดเดิม ออกอากาศตอนจบในวันอังคารที่ 2 มกราคม 2567 แต่ช่อง 7 เอชดี ได้นำละครเก่าเรื่อง "สามีชั่วคืน" มาออกอากาศแทนเป็นเวลา 2 ชั่วโมง จึงเลื่อนวันออกอากาศตอนจบไปเป็นวันพฤหัสบดีที่ 4 มกราคม 2567 แทน
ละครเรื่องนี้สร้างจากนวนิยายปี 2538 ของปองพล อดิเรกสาร อดีตนักการเมืองชื่อดัง เจ้าของนามปากกา พอล อดิเร็กซ์ และดัดแปลงเป็นละครชื่อเดียวกันในปี 2544
เป็นเรื่องราวเกี่ยวกับการตามหาทหารอเมริกันที่สูญหายไปในสงครามเวียดนาม ชนเผ่าภูริ และพญานาคในตำนานซึ่งว่ากันว่าเป็นผู้ปกป้องอาณาจักร
เนื้อเรื่อง.
เดฟ อดีตเจ้าหน้าที่หน่วยรบพิเศษและดราโก คู่หูของเขา ต้องการหาคำตอบสำหรับคำถามของพวกเขาเกี่ยวกับพญานาค ผู้หญิง เมืองลึกลับที่เดฟมักจะฝันถึงเมื่อเขาหลับ และภารกิจควบคุมการสร้างสะพานข้ามแม่น้ำโขงที่ถูกคุกคามจากขบวนการค้ายาเสพติดข้ามชาติ
พวกเขาได้พบกับ ดร.คิม นักมานุษยวิทยาสาวที่อาจเป็นผู้นำพวกเขาไปสู่คำตอบสำหรับคำถามของพวกเขา เริ่มต้นการเดินทางที่เกี่ยวข้องกับความลึกลับของพญานาค เทพผู้พิทักษ์แม่น้ำโขง
การผลิต.
โอริเวอร์ บีเวอร์ ผู้กำกับและหนึ่งในผู้จัดละครก็เป็นหนึ่งในผู้ที่แสดงในเวอร์ชั่นปี 2544 เขากล่าวว่าเวอร์ชันปัจจุบันมีความซื่อสัตย์ต่อนวนิยายต้นฉบับมากที่สุด แม้ว่าจะมีการเพิ่มบางฉากก็ตาม แม่โขง สร้างจากนวนิยายชื่อเดียวกันของปองพล อดิเรกสาร อดีตนักการเมืองและนักเขียนชื่อดัง เจ้าของนามปากกา พอล อดิเร็กซ์ ซึ่งเป็นผู้ศรัทธาในพญานาค
พัก ฮัง-ซอ

พัก ฮัง-ซอ (อักษรฮันจา: 朴恒緖; 1 ตุลาคม ค.ศ. 1957 –) เป็นผู้จัดการทีมฟุตบอลและอดีตผู้เล่นชาวเกาหลีใต้ โดยเมื่อไม่นานนี้ เขาได้ทำหน้าที่เป็นผู้จัดการฟุตบอลทีมชาติเวียดนาม
การเป็นนักฟุตบอลอาชีพ.
พักเป็นกัปตันทีมเกาหลีใต้รุ่นอายุไม่เกิน 20 ปี ซึ่งคว้าแชมป์ฟุตบอลเอเชียเยาวชน 1978
ครั้นเมื่อวันที่ 8 มีนาคม ค.ศ. 1981 พักได้รับการเปิดตัวในระดับนานาชาติชุดใหญ่เมื่อครั้งปะทะกับทีมชาติญี่ปุ่น ซึ่งจบลงด้วยชัยชนะ 1 ประตูต่อ 0
พักรับราชการทหารเกณฑ์ในสโมสรฟุตบอลกองทัพบกสาธารณรัฐเกาหลีหลังจากที่เขาเข้าร่วมสโมสรกึ่งอาชีพอย่างโคเรียเฟิสต์แบงก์
จากนั้น ตั้งแต่ ค.ศ. 1984 ถึง 1988 พักได้ทำหน้าที่ให้แก่ลักกี-โกลด์สตาร์ ฮวังโซ และมีส่วนร่วมในตำแหน่งชนะเลิศเคลีก 1985 ซึ่งเขาได้รับรางวัลผู้เล่นยอดเยี่ยมเคลีกในฤดูกาลนั้น
อาชีพผู้ฝึกสอน.
หลังจากอำลาจากการเป็นผู้เล่น พักเริ่มอาชีพผู้ฝึกสอนที่ลักกี-โกลด์สตาร์ ฮวังโซ ใน ค.ศ. 1989 ต่อมา ในเดือนพฤศจิกายน ค.ศ. 1996 เขาได้รับแต่งตั้งให้เป็นผู้จัดการทีมชั่วคราว และคุมเกมหนึ่งนัดในเอฟเอคัพ เกาหลีใต้ 1996
ตั้งแต่ ค.ศ. 1997 ถึงเดือนกุมภาพันธ์ ค.ศ. 2000 พักได้เป็นผู้ฝึกสอนของสโมสรฟุตบอลซูว็อนซัมซุงบลูวิงส์
จากนั้น พักเป็นหนึ่งในผู้ช่วยผู้จัดการทีมของคืส ฮิดดิงก์ ในฟุตบอลโลก 2002